Հիլդա Ռիքս Նիկոլաս

**Հիլդա Ռիքս Նիկոլաս** (, ծննդյան անունը Ռիքս, այնուհետև՝ Հիլդա Ռիքս Ռայթ, ), ավստրալիացի արվեստագետ։

Ծնվել է Ավստրալիայի Վիկտորիա նահանգի Բալլարատ քաղաքում։ Հայրը եղել է ուսյալ վարչական աշխատող, բանաստեղծ, մայրը՝ երաժիշտ և արվեստագետ։ 1902-1905 թվականներին Հիլդան սովորել է Վիկտորիայի արվեստի դպրոցի ազգային պատկերասրահում՝ Հայդելբերգյան դպրոցի առաջատար անդամ Ֆրեդերիկ ՄաքԿաբբինի մոտ և վաղ հասակում անդամագրվել է Մելբուրնի կին նկարիչների և քանդակագործների ընկերակցության կազմում։ 1907 թվականին՝ հոր մահից հետո, մոր և քրոջ հետ մեկնել է Եվրոպա, ուսումը շարունակել Լոնդոնում, ապա՝ Փարիզում։ Այդ ժամանակահատվածում նրան դասավանդել են Ջոն Հեսելը, Ռիչարդ Միլլերը,  Թեոֆիլ Ալեքսանդր Ստեյնլենը։

1912 թվականին Տանժեր ճամփորդելուց հետո Ռիքսն ունեցել է մի քանի հաջողված ցուցահանդեսներ, ֆրանսիական կառավարությունը գնել է նրա աշխատանքներից մեկը։ Ռիքսն առաջին ավստրալիացիներից էր, ով նկարել է պոստիմպրեսիոնիստական լանդշաֆտներ, դարձել է Ֆրանսիայի արևելյան նկարիչների ընկերակցության անդամ։ Նրա նկարները Փարիզի սալոնում առաջին անգամ հայտնվել են 1911 թվականին, ապա՝ 1913 թվականին։ Առաջին համաշխարհային պատերազմն սկսվելուն պես նրա ընտանիքը Ֆրանսիայից տեղափոխվել է Անգլիա։ 1914 թվականին մահացել է Ռիքսի քույրը, 1915 թվականին՝ մայրը։ 1916 թվականին նա ամուսնացել է Ջորջ Մեթսոն Նիկոլասի հետ, ով, ամուսնանալուց մեկ ամիս հետո զոհվել է Արևմտյան ռազմաճակատում։

1918 թվականին Ավստրալիա վերադառնալով՝ Ռիքս Նիկոլասը ձեռնամուխ է լինում պրոֆեսիոնալ նկարչության, Մելբուրնի գիլդիայի սրահում կազմակերպվում է նրա 100 աշխատանքների ցուցադրությունը, և Վիկտորիայի ազգային պատկերասրահը գնում է նրա գործերի մեծ մասը։ 1920-ական թվականներին Ռիքսը նկարչությամբ է զբաղվում գյուղական վայրերում, այնուհետև վերադառնում է Եվրոպա։ 1925 թվականի Փարիզյան ցուցահանդեսից հետո Լյուքսեմբուրգի թանգարանը գնում է նրա աշխատանքներից, որից հետո նրա կտավները ցուցադրվում են բրիտանական շրջանային պատկերասրահներում, այնուհետև Ռիքսի աշխատանքները ներկայացվում են այլ ցուցահանդեսներում, այդ թվում՝ Քանդակագործների, նկարիչների ու փորագրողների ընկերության և Լոնդոնի արվեստի թագավորական ակադեմիայի ցուցահանդեսներում։ 1926 թվականին Ռիքսի աշխատանքներն ընդգրկվում են Գեղարվեստի ազգային ընկերության գարնանային ցուցադրությունում, որից հետո Ռիքսը դառնում է այդ ընկերության անդամ։

1926 թվականին Ռիքսը վերադառնում է Ավստրալիա, 1928 թվականին ամուսնանում է Էդգար Ռայթի հետ, ում հանդիպել էր 1920-ական թվականներին։ Զույգը հաստատվում է Նոր Հարավային Ուելսի Դելիգատ քաղաքում։ Նրանց որդին՝ Ռիքս Ռայթը, ծնվել է 1930 թվականին։ Չնայած Ռիքսը շարունակում էր նկարել նշանակալի աշխատանքներ, այդ թվում՝ «Ամառանոցը», Ռիքս Նիկոլասը՝ մոդեռնիզմի վճռական քննադատը, ով քամահրանքով էր վերաբերում նոր ի հայտ եկող խոշոր արվեստագետների աշխատանքներին, ինչպիսիք են Ռասել Դրիսդելը և Ուիլյամ Դոբելը, ստեղծագործում էր ավստրալիական արվեստի տենդենցներից դուրս։ Ռիքսի դիդակտիկ նկարներն արտացոլում էին Ավստրալիայի հովվերգությունը։ Ռիքսի վերջին երկու ցուցահանդեսները կազմակերպվել են 1947 թվականին։ Մինչև մահ Ռիքսն ապրել է Դելիգատում։ Ռիքսի աշխատանքները ներառված են Ավստրալիայի խոշոր հավաքածուներում, այդ թվում` Հարավային Ավստրալիայի պատկերասրահում, Պատերազմին նվիրված ավստրալիական պատկերասրահում, Ավստրալիայի ազգային պատկերասրահում, Վիկտորիայի ազգային պատկերասրահում, Քվինսլենդի արվեստի պատկերասրահում։

## Ծանոթագրություններ

## Գրականություն
* Ambrus, Caroline (1984). The Ladies' Picture Show: Sources on a century of Australian women artists. Sydney: Hale & Iremonger. ISBN 0-86806-160-3.
* de Vries, Susanna (2011). Trailblazers: Caroline Chisholm to Quentin Bryce. Brisbane: Pirgos Press. ISBN 978-0-9806216-1-7.
* Eagle, Mary; Jones, John (1994). A Story of Australian Painting. Chippendale, NSW: Macmillan Australia. ISBN 0-7329-0778-0.
* Hoorn, Jeanette (2008). "Letters from Tangiers: the creative partnership between Elsie and Hilda Rix in Morocco". In Robert Dixon and Veronica Kelly. Impact of the Modern: Vernacular Modernities in Australia 1870s–1960s. Sydney: Sydney University Press. pp.&nbsp;38–51. ISBN 978-1-920898-89-2.
* Hoorn, Jeanette (2012). Hilda Rix Nicholas and Elsie Rix's Moroccan Idyll : Art and Orientalism. Carlton, Victoria: The Miegunyah Press. ISBN 978-0-522-85101-4.
* Johnson, Karen (2012). In Search of Beauty: Hilda Rix Nicholas' Sketchbook Art. Canberra: National Library of Australia. ISBN 978-0-642-27752-7.
* Pigot, John (2000). Hilda Rix Nicholas: Her Life and Art. Carlton South, Victoria: The Miegunyah Press. ISBN 0-522-84890-7.

## Նշումներ

Կատեգորիա:20-րդ դարի նկարչուհիներ
Կատեգորիա:Ավստրալիացի նկարչուհիներ
Կատեգորիա:Կին արվեստագետներ